
Nr.  132  din 28.01.2026
                                                          P R O C E S  V E R B A L

Incheiat astăzi 28.01.2026 cu ocazia şedinţei ordinare a Consiliului local al comunei Dieci fiind convocată prin Dispoziţia Primarului comunei Dieci nr.5/2026, care a avut loc  la sediul consiliului din Dieci nr.139 A, în sala de ședințe.
Secretarul general al comunei Dieci face prezența membrilor Consiliului Local: 

Prezenți: Marcu-Onoriu BIRĂU (online), Gheorghe-Florin BOGDAN (în format fizic), Andreea-Daiana BUDEA (online) , Călin-Pavel COMAN (online), Adam Teodor GALEA (în format fizic), Ștefan-Iulius PAVEL (în format fizic), Ioan SALCU (în format fizic), Filip STANOIEVICI (în format fizic), Stelian-Vasile VULTUR (online).

 Rezultat prezenți: 9 consilieri locali din 9 în funcție.

 Secretarul general constată că sunt îndeplinite condițiile din art. 137 alin. (1). din Ordonanța de Urgență nr. 57/2019 privind Codul Administrativ, cu modificările și completările ulterioare.

             Sunt de asemenea prezenti   la sediul Consiliului dl. Galea Ștefan Petru -primar ,dl.Popuța Dărău Ioan Gabriel- secretar general, dl.Cristian Mureșan –reprezentant SC Vegas Woodhouse SRL.
             Procesul verbal al şedinţei este întocmit de către secretarul general.

I.

Dl Popuţa Dărău Ioan-Gabriel, secretar general al comunei Dieci, deschide lucrările ședinței de consiliu, solicitând să se facă propuneri pentru alegerea unui nou președinte de ședință pentru următoarele 3 luni. Se dă citire  primului punct al ordinii de zi,  Proiectul de hotărâre privind alegere președinte de ședință pentru perioada ianuarie-martie 2026– inițiator Galea Ștefan Petru;
Este propus să fie ales în calitate de președinte de ședință  dl. consilier Pavel Ștefan-Iulius.
Dl. secretar general , după ce constată că nu mai sunt alte propuneri, supune la vot alegerea dlui. consilier Pavel Ștefan-Iulius, ca președinte de ședință, propunere care este aprobată cu 8 voturi pentru de cei 8 consilieri prezenţi cu drept de vot din 9 în funcţie, (dl. consilier Pavel Ștefan-Iulius nu a participat la dezbateri și la vot), fiind adoptată HOTĂRÂREA NR. 1/2026. Dl Pavel Ștefan-Iulius preia conducerea lucrarilor sedintei.

II.


Dl. președinte Pavel Ștefan-Iulius dă  citire Dispoziției Primarului nr 5/2026 de convocare a Consiliului local în şedinţă conform următorului PROIECT AL ORDINII DE ZI:


1.Proiect de hotarare privind alegere președinte de ședință
            2.Proiect de hotarare privind aprobarea ordinei de zi a şedinţei  Consiliului local din data de 28.01.2026.
                        3.Proiect de hotarare privind aprobare proces verbal sedință 30.12.2025;



4. Proiect de hotarare privind aprobarea Raportului privind stadiul de înscriere a datelor în registrul agricol pentru perioada 01.07.2025-31.12.2025 (trim.III-IV) și a măsurilor privind eficientizarea activitatii de inscriere a datelor in Registrul Agricol;


 5.Proiect de hotarare privind aprobarea Raportului privind activitatea desfasurata de asistentii personali ai  persoanelor cu handicap grav pentru semestrul II al anului 2025;



 6. Proiect de hotarare privind desemnarea a 2 consilieri locali, membri ai Comisiei pentru evaluarea secretarului general al comunei Dieci;
                         7.Proiect de hotarare privind aprobare măsuri punere în aplicare parteneriat privind exploatare carieră de piatră. 

                          8. Intrebari și interpelari la adresa executivului, diverse

                     Proiectele  de hotărâre au  fost iniţiate de dl.Galea Stefan Petru-primar
                    Dl. primar propune suplimentarea ordinii de zi  la pct.8 cu Proiect de hotarare privind aprobarea documentaţiei tehnico-economice -faza DALI, a indicatorilor tehnico-economici actualizaţi şi a devizului general actualizat pentru obiectivul de investiţii MODERNIZARE Şl ASFALTARE STRĂZI ÎN COMUNA DIECI, JUDEŢUL ARAD iniţiat de dl.Galea Stefan Petru-primar urmând ca la punctul 9. să figureze Intrebari și interpelari la adresa executivului, diverse

Dl președinte de ședință dă citire punctului 2. de pe ordinea de zi Proiectul ordinei de zi a şedinţei  Consiliului local din data de 28.01.2026– inițiator Primar Galea Stefan Petru.
Dl.secretar general intervine și aduce la cunoștința consilierilor locali prevederile art. 228, alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care stipulează: „În exercitarea funcției, consilierul local sau consilierul județean aflat în una dintre situațiile prevăzute la alin. (1) are obligația să anunțe la începutul ședinței consiliului local, respectiv a consiliului județean interesul personal pe care îl are la adoptarea hotărârii respective, anunț care se consemnează în mod obligatoriu în procesulverbal al ședinței”. Cunoscând proiectele înscrise pe ordinea de zi, este foarte important ca fiecare consilier să analizeze prevederile proiectelor și să anunțe interesul personal pe care îl are. Astfel, acesta nu va fi luat în calcul la cvorumul necesar adoptării hotărârii, nu va participa la dezbaterea proiectului și nu va avea drept de vot pentru proiectele la care anunță conflictul de interese.

Dl.secretar general arată că toate proiectele întrunesc condițiile pentru a fi introduse pe ordinea de zi, fiind comunicate din timp cu comisiile de specialitate și având avizele acestora, inclusiv cel propus la suplimentarea ordinii de zi.

Proiectul de hotărâre este avizat de către cele 3 comisii de specialitate. 

Nu sunt discuții.

Dl. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 2/2026.
  Se trece la punctul
III.
 
Dl. președinte de ședință dă citire punctului 3. de pe ordinea de zi Proiect de hotarare privind aprobare proces verbal sedință 30.12.2025-inițiator Primar Galea Stefan Petru
Proiectul de hotărâre este avizat de către cele 3 comisii de specialitate. 
Dl.Filip Stanoievici arată că din eroare, în procesul verbal a fost consemnat greșit votul său la pct.5 și 6 , chiar dacă proiectele au fost respinse, el votând impotrivă și s-a consemnat abținere, dl.secretar general consemnând observația dlui consilier.
Dl. preşedinte de şedinţă  supune la vot aprobarea proiectului de hotărâre, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 3/2026.

  Se trece la punctul

IV.
 
Dl. președinte de ședință dă citire punctului 4. de pe ordinea de zi Proiect de hotarare privind aprobarea Raportului privind stadiul de înscriere a datelor în registrul agricol pentru perioada 01.07.2025-31.12.2025 (trim.III-IV) și a măsurilor privind eficientizarea activitatii de inscriere a datelor in Registrul Agricol-inițiator Primar Galea Stefan Petru
Proiectul de hotărâre este avizat de către cele 3 comisii de specialitate. 
Nu sunt discuții.
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 4/2026.

  Se trece la punctul
V.
 
Dl. președinte de ședință dă citire punctului 5. de pe ordinea de zi Proiect de hotarare privind aprobarea Raportului privind activitatea desfasurata de asistentii personali ai  persoanelor cu handicap grav pentru semestrul II al anului 2025 -inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Nu sunt discuții.

Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 5/2026.

Se trece la punctul

VI.

 
Dl. președinte de ședință dă citire punctului 6. de pe ordinea de zi Proiect de hotarare privind desemnarea a 2 consilieri locali, membri ai Comisiei pentru evaluarea secretarului general al comunei Dieci - inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
            Mai mulți consilieri ( Bogdan, Galea) îsi declară înteresul și nu participă nici la dezbateri și nici la vot. 
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 7 voturi pentru  de cei 7 consilieri prezenţi cu drept de vot, din totalul de 9 în funcţie, fiind adoptată HOTĂRÂREA NR. 6/2026.
Se trece la punctul

VII.

 
Dl. președinte de ședință dă citire punctului 7. de pe ordinea de zi Proiect de hotarare privind aprobare măsuri punere în aplicare parteneriat privind exploatare carieră de piatră-inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Dl.Cristian Mureșan –reprezentant SC Vegas Woodhouse SRL prezintă consiliului ceea ce a solicitat și în scris, privind prelungirea colaborării cu Comuna Dieci.
Dl.Pavel Ștefan este de părere că ar fi mai bine să se ducă piatra pe timp de vară, când se poate intra cu utilajele.

Dl.Stanoievici are rugămintea ca reprezentanții firmei să vină în fața consiliului cel puțin o dată pe an.

Dl.Salcu –măcar acuma ar trebui să ținem cont și de Roșia.
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 7/2026.
  Se trece la punctul
VIII.
              Dl. președinte de ședință dă citire punctului 8. de pe ordinea de zi Proiect de hotarare privind aprobarea documentaţiei tehnico-economice -faza DALI, a indicatorilor tehnico-economici actualizaţi şi a devizului general actualizat pentru obiectivul de investiţii MODERNIZARE Şl ASFALTARE STRĂZI ÎN COMUNA DIECI, JUDEŢUL ARAD-inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Dl.Pavel –ce garanție avem că noi aprobăm și nu se face?
Dl.Salcu –am aprobat de atâtea ori până acuma, de ce mai trebuie modificată?Întreabă care sunt străzile incluse în proiect.
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 8/2026.
Se trece la punctul
IX.

          ”Intrebari și interpelari la adresa executivului, diverse”.


Dl.secretar general prezintă o solicitare primită din partea Asociației Nevăzătorilor din România –Filiala Județeană Arad, prin care se solicită menținerea faciltăților  fiscale prin scutirea impozitelor și taxelor locale pentru clădirea de domiciliu și a impozitului pe mașină pentru persoanele cu dizabilități vizuale grave și accentuate, cu încadrarea în cei 5%, conform Codului fiscal modificat,sau eventual reducerea acestor impozite.Se arată că la nivelul UAT Dieci , prin HCL nr.81/30.12.2025 , în plafonul de 5% a fost inclusă reducerea prevăzută de Legea Moților de 50% sau până la 50%, care, de anul acesta nu mai intră la scutirile/reducerile acordate prin efectul legii ci la cele aprobate prin hotararea consiliului local.

Dl președinte, dă cuvântul consilierilor și persoanelor prezente, în ordinea înscrierii la cuvânt:

Dl.viceprimar vorbește despre posibilitatea accesării unor fonduri prin GAL, putându-se accesa fonduri pentru dotare SVSU și parcuri/locuri de joacă.Cu privire la programul ridicării gunoiului, este inadmisibil să fim anunțați în timp scurt, de genul ”astăzi vine gunoiul” sau să aflăm după ce  a trecut, să fie făcut un grafic dinainte.Să fie păstrat iluminatul public toată noaptea.Arată că au venit cei de la ocol cu situațiile la primărie, la ora 15,30 fără să anunțe în prealabil.Să se stabilescă o dată situația reală cu ocolul, trebuie mers la ei și văzut cât mai avem de plată, cu cât s-au compensat din ce au încasat pe lemn.La Crocna de câte ori s-a spart asfaltul pentru diferite lucrări, cum mai putem cere garanție de la exeutant pe asfalt.

Dl. Pavel Ștefan –Să fie folosit un operator competent la manevrarea utilajelor.Noul miniexcavator are deja geamul spart.Dl.primar arată că a fost folosit de cei de la compania de apă la o intervenție și au transmis că vor suporta ei reparația. Roagă edilul să răspundă în scris sau verbal la urmatoarea ședință ordinară, este ianuarie , a început noul an, am cerut personal de mai bine de un an să vină doamna contabilă să ne prezinte situația financiară a comunei , datoriile pe care le avem, dacă avem.Dacă s-a cerut de la ocolul silvic situația masei lemnoase și situația cu sumele încasate  de ei și compensările efectuate.Să rămână iluminatul aprins toată noaptea, să existe o transparență mai mare ,între executiv și consiliu.Dacă s-a plătit pentru terenurile de sport, nu sunt gata, nu au porți și sunt pline de buruieni.Dl.secretar, arată că a fost prezentată situația financiară când s-au prezentat execuțiile bugetare.

Dl. Salcu arată că sunt reclamații cu privire la comportamentul unor angajați ai primăriei ( cel ce folosește tractorul) care au un limbaj inadecvat în relația cu cetățenii, există reclamații privind modul în care s-a făcut deszăpezirea, arătând că a făcut și personal el cu tractorul în zona Roșia.Dl primar arată că este un singur om cu un singur utilaj și este greu să fie de la 5 dimineața peste tot, în toate satele, a nins peste tot.Tot dl.Salcu propune ca la biroul de la impozite și taxe să fie un singur om, de ce sunt doi, să punem unul în altă parte.Dl.secretar general arată că fiecare are alte atribuții, unul este oprator rol și altul casier, nu sunt amândoi casieri, e adevărat că dacă lipsește unul, celălalt poate /trebuie să îl înlocuiască, dar asta în situații deosebite, nu permanent.

Dl. Stanoievici Filip -  arată că dl primar a spus o dată că trebuie să fim în primărie și consiliul local ca în familie.Nu trebuie să fim ca în familie, trebuie să existe colaborare, să fim informați.Cine a știut dinainte că s-au făcut zilele Dieciului sau Revetișului în iulie, nu am știut, nici nu am fost trecuți pe afiș la organizatori.Problema reglementării vehiculelor cu tonaj.Ridică din nou problema cladirilor avariate, care sunt un pericol pentru trecători, să fie identificați proprietarii, luat legătura cu ei. Dacă nu se găsesc, cine plăteste impozitul? Dacă stăm așa cade în cap la oameni.În cazul inundațiilor, se poate găsi o rută ocolitoare prin pădure spre Roșia dacă nu se poate găsi altă soluție.Bunurile proprietate a comunei , să fie exploatate mai bine.Spațiile de la bloc să fie scoase la închiriere.De ce am dat spațiul pentru poliție de la bloc.Ce facem cu mașinile care nu sunt folosite?Ridică problema căminului de la Roșia. Întreabă dacă mai poate primăria să achiziționeze tuburi de pod, dacă se poate pune piatră la Crocna de la Coșeran în jos. Cei de la gunoi să vină în ședință de consiliu măcar o dată în an, nu doar să ducă facturile.Sunt nemulțumiri privind ansamblul folcloric, merg la evenimente pe banii primăriei, coordonatorul nu se implică să atragă tineretul din comună, majoritatea sunt din altă parte.  Dl.vice arată că și cu mașina de pompieri să poate face ceva, să o donăm undeva dacă este inutilizabilă și să putem folosi spațiul din remiză pentru altceva, sunt o grămadă de cărti de la bibliotecă scoase după renovarea grădiniței, nu avem unde le pune, mutate la școală la Crocna sau Revetiș.
Dl. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.

     PREŞEDINTE DE ŞEDINTĂ                                                                  SECRETAR GENERAL 
           Pavel Ștefan-Iulius                                                                           Popuța Dărău Ioan Gabriel

